b'\n_START_ARTICLE_\nK\xc4\x99trzyn\n_START_PARAGRAPH_\nK\xc4\x99trzyn (nem\xc5\xa1ko Rastenburg; predhodno poljsko Rastembork) je mesto na severovzhodu Poljske, ki je leta 2004 imelo 28.351 prebivalcev. Je glavno mesto istoimenskega okro\xc5\xbeja. Mesto je bilo leta 1950 poimenovano po Wojciechu K\xc4\x99trzy\xc5\x84skemu._NEWLINE_V \xc4\x8dasu 2. svetovne vojne je bil do poletja 1941 v bli\xc5\xbeini Rastenburga (sedaj K\xc4\x99trzyn) v mra\xc4\x8dnih mazurskih gozdovih, kak\xc5\xa1nih osem kilometrov stran od mesta zgrajen Vol\xc4\x8dji brlog (Wolfsschanze) - besedna igra na podlagi Hitlerjevega najbolj priljubljenega psevdonima iz dvajsetih let, ko se je rad imenoval\xc2\xa0\xc2\xbbWolf\xc2\xab\xc2\xa0(kar naj bi bil izvorni pomen imena Adolf) in naj bi impliciral mo\xc4\x8d - naselje bunkerjev in barak iz katerega je Hitler vodil Operacijo Barbarossa. Glavni avtor stra\xc5\xa1ne vojne, ki je skoraj \xc5\xa1est let sejala smrt po Evropi je s svojim spremstvom z vlakom iz Berlina prvi\xc4\x8d pri\xc5\xa1el v Vol\xc4\x8dji brlog 23. junija 1941 pozno popoldne. Vol\xc4\x8dji brlog, na sredini kompleksa je bilo deset bunkerjev, katere so zgradili \xc4\x8dez zimo, jih zamaskirali in na dolo\xc4\x8denih mestih utrdili pred zra\xc4\x8dnimi napadi z dvometrskimi betonskimi zidovi, je postal ve\xc4\x8dinoma njegov drugi dom za naslednja tri leta in pol.'